Medlemsmøte 05.21

Heen Mølle 02.09.2021 Kl.18:30

Tilstede 12 stk.

Avsluttet 19:30

M.S.26.21 Vi har fått mange bildeler, både nye brukte fra et dødsbo. Dette ønsker vi at skal komme medlemmene til gode. Det oppfordres til å komme en tur på Mølla å se igjennom det som er der. Vi tar ingen faste priser men hvert enkelt medlem kan donere et beløp etter eget ønske for det som er der.

M.S.27.21 Det ble informert om dugnaden som ble utført på Lørdag den 28.08. Her ble det byttet 6 vinduer. Slått opp gulv for støyping i kjeller, som ble støpt opp igjen den 01.09.2021. Ble slått gress og hugget trær på hele tomten. Bra innsats av de 7 medlemmene som dukket opp.

 Vi bør for øvrig få utført følgende jobber før vi kan senke skuldrene. Detter er å fullføre panel på vegger som er innkjøpt. Ferdigstille styrerom. Av den grunn ble det besluttet å innføre et lotteri til de som deltar på dugnader. Heretter vil alle få ett lodd for hver arbeidstime utført på Mølla. Vi kommer til å kjøpe inn fine premier som skal trekkes på Julebordet hvert år. Dette kan være alt fra gavekort til verktøy etc.

 Dugnader skal også være sosialt og klubben spanderer hver gang pølse og kaffe/brus på de som utfører en jobb.

 Begynner med dugnader hver tirsdag kl. 18:00 til 21:00 fra og med 07.09.2021.

M.S.28.21 Den 18.09.21 vil det bli arrangert «Moro med Bil» på Eggemoen. Vi kjører dette etter den gamle oppskriften. Og samles etterpå på Mølla for moro på Mølla.

 Foreløpig så vil følgende være med å jobbe: Jarle, Sturla, Tormod, Bjørn, Knut Robert, Robert og Hans Jørgen. Vi håper det er flere som kan være med da vi også trenger 3 – 4 for å drifte kiosk og inngang.

 Hvis vi ikke får leid banen blir det avlyst og kun moro på Mølla.

M.S.29.21 Den 04.09.21 blir det felles tur til veteranbildagen i Tofte, avreise fra Shell i Hønegata kl.08:15. Ansv. Hans Jørgen

 Den 05.09.21 blir det felles tur til Bendix treffet, avreise fra Shell i Hønegata kl. 10:00. Ansv. Sturla.

Møtet ble avsluttet med loddsalg som innbrakte kr. 700,00, premien var pantelapp på REMA 1000, Eikeli og en maglight.

Dag Arne spanderte sjokoladekake og praten gikk lystig etterpå.

Det ble også en enkel Quiz hvor det var kun Tormod Ødegård som kunne svare på spørsmålet: Hvor er Sørumsgata i Hønefoss? Belønnet med god hodelykt.

Referent

Hans Jørgen Tangen.